sagorsarker/bangla-wikipedia huggingface dataset:
রুমা গুহঠাকুরতা

রুমা গুহঠাকুরতা একজন বাঙালি অভিনেত্রী ও গায়িকা। ১৯৩৪ সালে কলকাতায় জন্মগ্রহণ করেন। মা সতী দেবী ছিলেন সেই যুগের বিখ্যাত গায়িকা। বাবা সত্যেন ঘোষ। মা সতী দেবী, আলমোড়ায় উদয় শংকর কালচার সেন্টারের মিউজিক এন্সম্বলের সদস্য ছিলেন ও পরে মুম্বাইয়ে পৃথ্বী থিয়েটারে মিউজিক ডিরেকটার ( দেশের প্রথম মহিলা সংগীত পরিচালক) হন তাই রুমার ছেলেবেলা কেটেছে আলমোড়া ও মুম্বাইয়ে। সতী দেবীর পিসতুতো ভাই হলেন বরেণ্য চিত্রপরিচালক সত্যজিৎ রায় ও বিজয়া রায় হলেন আপন ছোটবোন। ১৯৫২ সালে  কিশোর কুমারকে বিবাহ করেন ও তাদের পুত্র সুগায়ক অমিত কুমার। ১৯৫৮ সালে তার দাম্পত্য জীবনে বিচ্ছেদ হয় এবং ১৯৬০ সালে অরূপ গুহঠাকুরতা কে বিবাহ করেন । তিনি ১৯৫৮ সালে ক্যালকাটা ইয়ুথ কয়্যার প্রতিষ্ঠা করেন। সত্যজিৎ রায় পরিচালিত 'অভিযান' (১৯৬২) ও 'গণশত্রু' (১৯৮৮) তে রুমা দেবী অভিনয় করেছেন। 'তিনকন্যা'র 'মণিহারা'য় (১৯৬১) অভিনেত্রী কণিকা মজুমদারের লিপে 'বাজে করুণ সুরে' গানটি রুমা দেবীর গাওয়া।
রুমা গুহঠাকুরতা ২০১৯ সালের ৩ জুন হৃদরোগে আক্রান্ত হয়ে সকাল ছটা নাগাদ ঘুমের মধ্যে শেষনিশ্বাস ত্যাগ করেন।
বাংলাদেশী আইডল

 বাংলাদেশী আইডল ()  ডেল্টা বে প্রোডাকশন & ডিস্ট্রিবিউটর প্রাঃ লিঃ এর সৌজন্য একটি টেলিভিশন গানের প্রতিযোগিতার অনুষ্ঠান । অনুষ্ঠানটি একটি নতুন বাংলাদেশী বেসরকারি টিভি  এসএ টিভিতে সরাসরি সম্প্রচারিত হয় । এই আইডল অনুষ্ঠানটি আমেরিকার রিয়াল আইডল শো পপ ডল ("Pop Idol) " কে অনুসরন করা হয় । অনুষ্ঠানটি প্রতি শুক্রবার রাত ৮ঃ৩০ এ সরাসরি সম্প্রচারিত হয় এবং প্রতি শনিবার রাত ৮ঃ৩০ এ পুনঃপ্রচার করা হয় ।
রন্ধনসম্পর্কীয় ফলের তালিকা

ফল শব্দটি বিভিন্ন পরিস্থিতে বিভিন্ন ভাবে ব্যবহার করা হয়। যেমন খাবার তৈরিতে এবং আর জীববিজ্ঞানে ব্যবহৃত ফল শব্দটি সমার্থক নয়। ফল বলতে কোন সপুষ্পক উদ্ভিদ, যা বীজ ছড়ায়। এ বীজ গাছে থাকলে তাকে অনেক সময় ফল বলা যায় আবার বীজ ফলের মধ্যও অবস্থান করে তবে সকল বীজই ফল হতে আসে না। আবার কোনো কোন ফল ফুল থেকে নাও হতে পারে।
In this list, Pomes include any fruit which has its seeds arranged in a star-like pattern. These fruits may be crunchy and have an inedible core. (This includes berry-sized fruits.)
জাম্বুরা,মোসাম্বিক,কেনু
কমলা মাল্টা
চুকসার দ্বীপ

চুকসার দ্বীপ হল ভারত এর পশ্চিমবঙ্গ রাজ্যের দক্ষিণ চব্বিশ পরগনা জেলার অন্তর্গত একটি দ্বীপ।দ্বীপটি সাগর দ্বীপ এর ১০ কিলোমিটার দক্ষিণে বঙ্গোপসাগরএ অবস্থিত।এই দ্বীপটি গঙ্গা ও তার শাখা নদী হুগলি নদীর পলি দ্বারা গঠিত।এটি গঙ্গা ব-দ্বীপ এর একটি নবিনতম দ্বীপ।সমুদ্র থেকে এই দ্বীপটির জেগে ওঠা প্রমাণ করে যে গাঙ্গেয় ব-দ্বীপ ও সুন্দরবন এর গঠন কার্য এখনও চলছে।।দ্বীপটি জেগে ওঠার পর ১৯৮৪-১৯৮৫ সালের দিকে দ্বীপে চিরোনোমাস প্রজাতির লার্ভা("Chironomus sp") দেখা য়ায় ।
ভালোবাসার দেয়াল

ভালোবাসার দেয়াল (, "ল্য ম্যুর দে জ্য তেম", বাংলা অর্থ: "আমি তোমাকে ভালোবাসি দেয়াল") হল ভালবাসা প্রসঙ্গে স্থাপিত -এর একটি দেয়াল যা প্যারিসের স্কোয়ার জেয়ঁ-রিক্ত্যুস নামক উদ্যানটিতে অবস্থিত। এটি ২০০০ সালে চারুলিপিবিদ ফ্রেদেরিক বারোঁ এবং প্রাচীরচিত্রকর ক্লের কিতো তৈরি করেন, এটি ৬১২টি খন্ডের কাচের স্তরে আবৃত লাভার টালি দ্বারা নির্মিত হয়েছে, যার উপরে ‘আমি তোমাকে ভালোবাসি’ বাক্যটি ২৫০টি ভিন্ন ভাষায় ৩১১ বার লিপিবদ্ধ করা হয়েছে। প্রত্যেকটি টালির আকার । দেওয়ালে অঙ্কিত লাল রঙের বিক্ষিপ্ত অংশগুলো ভাঙ্গা হৃদয়ের টুকরোর প্রতীক হিসাবে দেখানো হয়েছে।
স্থানটি জনসাধারণের বিনামূল্যে পরিদর্শনের জন্য উন্মুক্ত।
২০১৬ গ্রীষ্মকালীন অলিম্পিকের পদক তালিকা

২০১৬ গ্রীষ্মকালীন অলিম্পিকের পদক তালিকায় ৫ থেকে ২১ আগস্ট পর্যন্ত রিও দি জেনেরিওতে অনুষ্ঠিত ২০১৬ গ্রীষ্মকালীন অলিম্পিকে বিভিন্ন জাতীয় অলিম্পিক কমিটি বা এনওসি'র নিয়ন্ত্রণাধীন বিভিন্ন দেশের ক্রীড়াবিদদের দ্বারা প্রাপ্ত স্বর্ণ পদকের সংখ্যা অনুযায়ী ক্রমবদ্ধ করা হয়েছে।
ভিয়েতনাম, কসোভো, ফিজি, সিঙ্গাপুর, পুয়ের্তো রিকো, বাহরাইন, জর্দান, তাজিকিস্তান এবং আইভরি কোস্ট অলিম্পিকে তাদের প্রথম স্বর্ণ পদক জয়লাভ করে। এছাড়া কসোভো, ফিজি এবং জর্দান অলিম্পিকে যে কোন ক্রীড়ায় তাদের প্রথম পদক লাভ করে। কুয়েতি শুটার ফেহাইদ আল-দেহানি প্রথম স্বাধীন ক্রীড়াবিদ হিসেবে স্বর্ণ পদক জয় করে।
<onlyinclude></onlyinclude>
মহেঞ্জোদারোর নৃত্যরতা যুবতী

নৃত্যরত যুবতী (ইংরেজি: The Dancing Girl), হল সিন্ধু সভ্যতার মহেঞ্জোদারোতে প্রায় ২৫০০ খ্রী:পূর্বে আবিস্কৃত একটি ব্রোঞ্জ মূর্তি।
"নৃত্যরত যুবতী" একটি ব্রোঞ্জ মূর্তি যার উচ্চতা ১০.৫ সেন্টিমিটার (৪.১ ইঞ্চি) এবং কিছু ৪,৫০০ বছর বয়সী মূর্তি, ১৯২৬ সালে মহেঞ্জোদাড়োর "এইচআর অঞ্চলে" পাওয়া যায়। ১৯৭৩ সালে ব্রিটিশ প্রত্নতত্ত্ববিদ মট্রিমার হুইলার এটিকে তার প্রিয় শিলারুপ হিসাবে বর্ণনা করেন। মহেন্জোদারোতে প্রাপ্ত সিন্ধু সভ্যতার অন্যতম নিদর্শন এই দ্যান্সিংগার্ল অব মহেন্জোদারো। ভাস্কর্য টি একটি ক্ষুদ্র মূর্তি যেটি সহজে মানুষের দৃষ্টি আকর্ষণ করে তার শিল্প শৈলির কারণে। একটি নিত্যরত তরুনীর, বলা যায় ভাস্কর্য টি একটি বাস্তববাদী শিল্পকলার উধাহরন, দণ্ডায়মান এই মূরর্তিটির গলায় রয়েছে হার এবং দুই হাত ভরা চুড়ি, নিগ্র চেহারার এই মূর্তিটি ঋগ্বেদে বর্ণিত দাসী বলে ধারণা করা হয়। সার্বিক বিষয় ভাস্কর্যটি কে অনেক আবেদনময়ী করে তুলেছে।
ক্যালসিয়াম পারক্সাইড

ক্যালসিয়াম পারক্সাইড বা ক্যালসিয়াম ডাই অক্সাইড (CaO) হলো সাদা বা হলদে বর্ণের একটি কঠিন পারক্সাইড। সাধারণভাবে ক্যালসিয়াম পারক্সাইড পানিতে অদ্রবণীয়। কিন্তু এসিড হাইড্রোজেন পারক্সাইডে দ্রবীভূত হতে পারে। পানির সংস্পর্শে আসলে এটি তাৎক্ষণিক ভাবে অক্সিজেন ত্যাগ করে বিশ্লিষ্ট হতে শুরু করে।
ক্যালসিয়াম লবণ এবং সোডিয়াম পারক্সাইড দ্রবণের মিথোষ্ক্রিয়ার মাধ্যমে দানাদার ক্যালসিয়াম পারক্সাইড তৈরি হয়।
Ca(OH)২ + H2O2 → CaO2 + 2H2O
ক্যালসিয়াম হাইড্রোক্সাইডের সাথে লঘু হাইড্রোজেন পারক্সাইডের বিক্রিয়ার ফলে অক্টাহাইড্রেট বিশ্লেষিত হয়।
ভারী পানি

ভারী পানি বা ভারী জল (ডিউটেরিয়াম অক্সাইড (' , ')) হলো পানির একটি গঠন, যাতে হাইড্রোজেন আইসোটোপ ডিউটেরিয়াম ( বা D, "ভারি হাইড্রোজেন" নামেও পরিচিত) স্বাভাবিকের চেয়ে অধিক পরিমাণে থাকে এবং সাধারণ পানির অধিকাংশ হাইড্রোজেন গঠনকারী হাইড্রোজেন-১ আইসোটোপ ( বা H, প্রোটিয়াম নামেও পরিচিত) তুলনামূলকভাবে কম থাকে।
বিজ্ঞানী উরে ১৯৩৩ সালে ভারী জল আবিষ্কার করেন‌।
ওয়ার্ল্ড ওয়ান

দ্য ওয়ার্ল্ড টাওয়ার্স ভারতের মুম্বাইতে নির্মীয়মাণ বিশিষ্টউচ্চতা বিশিষ্ট একটি আবাসিক গগনচুম্বী অট্টালিকা। এটি দক্ষিণ মুম্বাইয়ের লোয়ার পারেলের বন্ধ হওয়া শ্রীনিবাস মিলের জমিতে নির্মাণ করা হচ্ছে। উক্ত জমিতেই আরও দুটি টাওয়ার ওয়ার্ল্ড ভিউ এবং ওয়ার্ল্ড ক্রেস্ট নির্মাণ করা হবে। ওয়ার্ল্ড ওয়ানের নির্মাণ ব্যয় ধরা হয়েছে ৩২১ মিলিয়ন মার্কিন ডলার বা তারও বেশি। এর নির্মাণকার্য ২০১১ সালে শুরু হয় এবং অনুমান করা হচ্ছে যে ২০১৮ সাল পর্যন্ত নির্মাণকাজ করা হবে। এর নির্মাণকার্য শেষ হলে এটিই হবে ভারতের সর্বোচ্চ তথা বিশ্বের দ্বিতীয় সর্বোচ্চ আবাসিক অট্টালিকা।
ওয়ার্ল্ড ওয়ানের স্থপতি সংস্থা পিয় কব ফ্রিড ও পার্টনার্স এবং গাঠনিক প্রকৌশলী সংস্থা লেসলি ই রবার্টসন অ্যাসোসিয়েটস।
ক্যাডবেরি ডেইরি মিল্ক

ক্যাডবেরি ডেইরি মিল্ক এক প্রকার চকলেট বার যা কেডবেরি কোম্পানি দ্বারা প্রস্তুতকৃত হয়। এটি যুক্তরাষ্ট্রে হারসি কোম্পানি দ্বারা প্রস্তুত করা হয়। এটি যুক্তরাজ্যে ১৯০৫ সালে প্রথম প্রতিষ্ঠিত হয়। ডেইরি মিল্কের প্রতিটি সামগ্রী খাঁটি দুধ দ্বারা তৈরী করা হয়।২০১৪ সালে এটি যুক্তরাজ্যে জনপ্রিয়তা অর্জন করে।
১৯০৫ সালের জুন মাসে যুক্তরাজ্যে কেডবেরি একটা মিল্ক বার তৈরি করে। এটি তারা উন্নত দুধ দ্বারা তৈরি করে এবং এটি অন্যান্য চকলেট বার থেকে আলাদা। এটি ১৯১৪ সালে প্রথম সারির চকলেট কোম্পানি হিসেবে পরিচিতি পায়। গ্রোজ ক্যাডবেরি জুনিয়র এটির দেখাশোনা করেন।
তেজপুর লোকসভা কেন্দ্র

তেজপুর লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
তেজপুর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
গুয়াহাটি লোকসভা কেন্দ্র

গৌহাটী বা গুয়াহাটী লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
গৌহাটী লোকসভা কেন্দ্রনিম্নলিখিত বিধানসভা খণ্ডসমূহ নিয়ে গঠিত:
প্রয়াগ ফিল্ম সিটি

প্রয়াগ ফিল্ম সিটি বা চন্দ্রকোনা ফিল্ম সিটি হল ভারতের পশ্চিমবঙ্গ রাজ্যের পশ্চিম মেদিনীপুর জেলার চন্দ্রকোনায় অবস্থিত একটি ফিল্ম সিটি। এটি কলকাতা থেকে ১৬৫ কিলোমিটার দূরে চন্দ্রকোনা রোডের পাশে অবস্থিত। ২৭০০ একর বা ১০ বর্গকিলোমিটার এর বেশি জায়গা নিয়ে এটি গড়ে তোলা হয়েছে। আয়তনের দিকদিয়ে এটি বিশ্বের "বৃহত্তম ফিল্ম সিটি"। প্রয়াগ গোষ্ঠী এটির নির্মাণ শুরু করে ২০০৯ সালে। এর নির্মাণ নকশা তৈরি করেছেন নিতিস রয়। ২০১২ সালে এর প্রথম দফার নির্মাণ শেষ হয় এবং ২০১২ সালের ১৫ এপ্রিল এই ফিল্ম সিটির উদ্বোধন করেন বলিউড এর বিখ্যাত অভিনেতা শাহরুখ খান। ফিল্ম সিটি এর নির্মাণে ব্যয় করা হয়েছে ₹১০ বিলিয়ন ($১৫০ মিলিওয়ন)।
পোয়েট্রি স্ল্যাম

পোয়েট্রি স্ল্যাম () হল একটি প্রতিযোগিতামূলক শিল্পআনুষ্ঠান, যেখানে কবিদের দ্বারা শ্রোতা এবং বিচারকদের একটি প্যানেলের সামনে স্বতন্ত্র বা মূল কবিতা আবৃত্তি করা হয়। পোয়েট্রি স্ল্যামের বিভিন্ন ধরন থাকতে পারে, তবে প্রায়শই স্ল্যামগুলি উচ্চস্বরে এবং প্রাণবন্ত, দর্শকদের অংশগ্রহণ, উল্লাসের সাথে নাটকীয়ভাবে পরিবেশিত হয়ে থাকে। হিপ হপ সঙ্গীত এবং শহুরে সংস্কৃতির শক্তিশালী প্রভাব, এবং অংশগ্রহণকারীদের নেপথ্য ভূমিকা বিভিন্ন হতে থাকে।
কবিতা আবৃত্তিকে একাডেমিয়া থেকে জনপ্রিয় দর্শকদের কাছে নিয়ে যাওয়ার প্রয়াশে নকশাকৃত প্রথম স্ল্যাম প্রতিযোগিতার মাধ্যমে ১৯৮৪ সালে মার্কিন যুক্তরাষ্ট্রের শিকাগোতে কবিতা স্ল্যাম শুরু হয়। মার্কিন কবি মার্ক স্মিথ, সেই সময়ে কবিতার দৃশ্যটিকে "খুবই কাঠামোবদ্ধ এবং ঠাসাঠাসি" বলে বিশ্বাস করেন, উন্মুক্ত মাইক্রোফোন কবিতা পাঠে অংশ নিয়ে পরীক্ষা-নিরীক্ষা শুরু করেন এবং তারপর প্রতিযোগিতার উপাদানটি প্রবর্তন করে সেগুলিকে স্ল্যামে পরিণত করেন।
একটি কবিতা স্ল্যামে পরিবেশনাকে বিষয়বস্তুর মতো উৎসাহ এবং শৈলীর উপর বিচার করা হয় এবং কবিরা ব্যক্তি বা দল হিসেবে প্রতিদ্বন্দ্বিতা করতে পারেন। বিচারকার্য প্রায়শই বিচারকের একটি প্যানেলের মাধ্যমে পরিচালিত হয়, সাধারণত পাঁচজন, যারা সাধারণত দর্শকদের মধ্য থেকে নির্বাচিত হন। কখনো কখনো দর্শকদের প্রতিক্রিয়ার মাধ্যমে কবিদের বিচার করা হয়।
অমলা পল

অমলা পাল (ইংরেজি: Amala Paul) (জন্ম: ২৬ অক্টোবর, ১৯৯১) একজন ভারতীয় অভিনেত্রী যিনি তামিল, মালয়ালম ও তেলুগু চলচ্চিত্রে অভিনয় করেন। তিনি লাল যোশী পরিচালিত নীলাথামারা চলচ্চিত্রের মাধ্যমে নিজের অভিনয় জীবন শুরু করেন এবং সিন্ধু সামাভেলী তামিল মুভিতে বিতর্কিত চরিত্রে অভিনয় করে চলচ্চিত্র সমালোচকদের প্রশংসা কুড়ান।
অমলা নিরমলা উচ্চ মাধ্যমিক বিদ্যালয় থেকে মাধ্যমিক পাশ করেন এবং সেন্ট তেরেসা কলেজ থেকে কমিউনিক্যাটিভ ইংলিশ-এ স্নাতক সম্পন্ন করেন এবং মডেলিং এর দিকে ঝুঁকে পড়েন। তার মডেলিং ফটোশুট দেখে মালয়ালম পরিচালক লাল যোশী তাকে নীলাথামারা চলচ্চিত্রে সহ-অভিনেত্রী হিসেবে অভিনয় করার সুযোগ দেন।
অমলা পাল তামিল চলচ্চিত্র অভিনেতা এ এল ভিজয় এর সাথে ১২ই জুন, ২০১৪ তে বিবাহ বন্ধনে আবদ্ধ হন। অতঃপর, জুলাই ২০১৬ তে অমলা-ভিজয় পৃথক থাকার সিদ্ধান্ত নেন।
অলিম্পিক রেকর্ড

অলিম্পিক রেকর্ড গ্রীষ্মকালীন অলিম্পিক গেমস অথবা শীতকালীন অলিম্পিক গেমসের নির্দিষ্ট ক্রীড়া বিষয়ের ইতিহাসে সৃষ্ট সেরা ক্রীড়াশৈলী প্রদর্শন করাকে বুঝানো হয়ে থাকে। প্রত্যেক ধরনের অলিম্পিক গেমসই প্রতি চার বছর অন্তর অনুষ্ঠিত হয়। বিশ্বরেকর্ডের সাথে এর কোন যোগসূত্র না থাকলেও রেকর্ড ভাঙ্গা কিংবা সমকক্ষ হওয়া ক্রীড়াবিদদের খেলোয়াড়ী জীবনে গুরুত্বপূর্ণ অর্জন হিসেবে মনে করা হয়।
আন্তর্জাতিক অলিম্পিক কমিটি কেবলমাত্র নির্দিষ্ট ক্রীড়ার নির্দিষ্ট বিষয়ের জন্য এর স্বীকৃতি প্রদান করে। এ রেকর্ড অন্তর্ভুক্ত হতে থাকে কিন্তু সীমাবদ্ধ নয়:
রামোজি ফিল্ম সিটি

রামোজি ফিল্ম সিটি হল ভারতের তেলেঙ্গানা রাজ্যের একটি ফিল্ম সিটি। এটি ১৯৯৬ সালে হায়দ্রাবাদ শহর থেকে ২৫ কিলোমিটার দূরে নির্মাণ করা হয়। এই ফিল্ম সিটির আয়তন ১৬৬৬ একর বা ৬ বর্গকিলোমিটার এর বেশি। ২০১২ সালের ১৫ এপ্রিল এর আগে আয়তনের দিক দিয়ে এটিই ছিল বিশ্বের বৃহত্তম ফিল্ম সিটি। কিন্তু এখন ২৭০০ একরের প্রয়াগ ফিল্ম সিটি বিশ্বের সর্ববৃহৎ ফিল্ম সিটি। তবে রামোজি ফিল্ম সিটি এখনও স্টুডিও কমপ্লেক্স হিসাবে সর্বোবৃহত্ত। এই ফিল্ম সিটিতে প্রায় ১২০০ চলচ্চিত্র নির্মিত হয়েছে। এখানে হিন্দি, বাংলা, তামিল, তেলুগু, মালেয়ালম, কন্নর ভাষার চলচ্চিত্র ও বহু বিদেশি চলচ্চিত্র নির্মিত হয়েছে।
এই ফিল্ম সিটিতে মোট ৭,০০০ কর্মকর্তা-কর্মচারী রয়েছে। এখানে নির্মাণ করা হয়েছে কলকাতার গলি, চেন্নাই এর মহল্লা, দিল্লির পুরান বাজার, মুম্বাই এর বস্তি ইত্যাদি। এছাড়া বহু গুরুত্ব পূর্ন স্থাপনা এখানে তৈরি করা হয়েছে।রয়েছে স্টুডিও কমপ্লেক্স।
বাংলাদেশ ইসলামী ফ্রন্ট

বাংলাদেশ ইসলামী ফ্রন্ট বাংলাদেশের একটি ইসলামপন্থী রাজনৈতিক দল।
বাংলাদেশ ইসলামী ফ্রন্ট ২১ ডিসেম্বর ১৯৯০ সালে প্রতিষ্ঠা লাভ করে। বাংলাদেশের মুক্তিযুদ্ধের শহীদদের আত্মত্যাগের প্রতি শ্রদ্ধা রেখে, কোরআন-সুন্নাহর আলোকে বাংলাদেশে সুন্নী মতাদর্শ ভিত্তিক ইসলামী সমাজ ব্যবস্থা প্রতিষ্ঠা করাই বাংলাদেশ ইসলামী ফ্রন্টের লক্ষ্য।
এম.এ মতিন
প্রতিষ্ঠাকালীন (প্রথম) চেয়ারম্যান ছিলেন আল্লামা হাফেয মুহাম্মদ আব্দুল জলিল। 
স. উ. ম. আবদুস সামাদ
লোগোর উপরিভাগে আরবি অক্ষরে “ক্বাদ জা—আকুম মিনাল্লা-হি নূর”-এ আয়াতাংশটি এবং নিম্নাংশে লেখা আছে ‘বাংলাদেশ ইসলামী ফ্রন্ট’।গোলাকৃতির লোগোর মাঝখানে বাংলাদেশের মানচিত্র এবং দলীয় নির্বাচনী প্রতীক মোমবাতি খচিত আছে।
পতাকার সাইজ ৩:২ অনুপাতে।পতাকার রং এক চতুর্থাংশ সবুজ আড়াআড়িভাবে এবং তিন চতুর্থাংশ কালো লম্বালম্বীভাবে। আর কালো অংশের উপর সাদা অক্ষরে কালেমায়ে তাইয়্যেবা খচিত থাকবে।
দলটির নির্বাচনী প্রতীক মোমবাতি।
দলটি ২০১৮ সালের জাতীয় সংসদ নির্বাচনে জাতীয় পার্টি নেতৃত্বাধীন সম্মিলিত জাতীয় জোটে জোটের শরীক ছিল। বর্তমানে দলটি কোনো জোটে নেই।
২০১৪ সালের ২৭ আগস্ট, আল্লামা নুরুল ইসলাম ফারুকীকে গৃহ আক্রমণ করার পর হত্যা করা হয় যিনি ইসলামী ফ্রন্টের প্রেসিডিয়াম সদস্য ছিলেন। ২০১৪ সালের আগস্টে ইসলামী ছাত্রসেনা প্রধান মুহাম্মদ নুরুল হক চিশতী এক সংবাদ সম্মেলনে ঘোষণা করেন যে সারা বাংলাদেশে অর্ধদিবস ধর্মঘট পালিত হবে এবং ফারুকীর হত্যাকারীকে গ্রেপ্তার ও বিচারের দাবি জানানো হবে।
খেতা রাম

খেতা রাম (জন্ম ২০ সেপ্টেম্বর ১৯৮৬) একজন ভারতীয় এথলেট যিনি ২০১৬ রিও অলিম্পিকে ম্যারাথন দৌঁড়ে অংশ নিচ্ছেন। তিনি বর্তমানে ভারতীয় সেনাবাহিনীতে কর্মরত।
খেতারাম সাধারণ কোটায় ইন্ডিয়ান আর্মিতে যোগ দেন এবং জম্মুর সাম্বাতে কর্মরত আছেন। বিশ্বসামরিক ক্রীড়া প্রতিযোগিতা সহ বিভিন্ন প্রতিযোগিতায় তিনি ভারতের প্রতিনিধিত্ব করেছেন।
খেতা রাম ভারতের রাজস্থান রাজ্যের বাড়মের জেলার খোস্কার গ্রামে জন্মগ্রহণ করেছেন। তারা পাঁচ ভাই এক বোন। প্রতিদিন মুরুভুমির মধ্য দিয়ে চার কিলোমিটার দৌড়ে তাকে স্কুলে যেতে হতো। সেই স্কুলে ক্লাস এইট পর্যন্ত পড়ার ব্যবস্থা ছিলো। ১৮ বছর বয়সে তিনি উপার্জনের জন্য সেনাবাহিনীতে যোগ দেন। এখানে তার ক্রীড়া প্রতিভা বিকশিত হয়। তিনি তার পরিবারের একমাত্র উপার্জনক্ষম ব্যক্তি। তার দুজন বাচ্চা রয়েছে।
খেতা রাম তার এথলেটিক পরিচয় ব্যবহার করে তিনি তার গ্রামের পানীয় জলের সমস্যা দূর করতে চান। তার বাবা মা এবং স্ত্রী অশিক্ষিত, খেতারাম যে অলিম্পিকে ভারতের প্রতিনিধিত্ব করছেন এটা তারা বোঝেন না। খেতা রামের আয়ের বড় অংশ তার জুতা কেনার পিছনে খরচ হয়ে যায়। ২০১৬ সালের মাঝামাঝি পর্যন্ত তার কোন কর্পোরেট স্পন্সর ছিলো না। খেতারাম এবং তার সহকর্মী এথলেটগন বছরের ১১ থেকে ১২ মাস পরিবার থেকে দূরে থাকে।
দ্যুতি চাঁদ

দূতী চাঁদ (জন্ম ৩ ফেব্রুয়ারি ১৯৯৬) একজন ভারতীয় প্রফেশনাল স্প্রিন্টার এবং বর্তমানে মেয়েদের ১০০ মিটার ইভেন্টে জাতীয় রেকর্ডধারী। তিনি হচ্ছেন তৃতীয় ভারতীয় নারী যিনি গ্রীষ্মকালীন অলিম্পিকে মেয়েদের ১০০ মিটার প্রতিযোগীতার জন্য মনোনীত হয়েছেন। ১৯৮০ সালের গ্রীষ্মকালীন অলিম্পিকের জন্য পিটি উষা বাছাই পর্ব পার হয়েছিলেন। ২০১৮ জাকার্তা, এশিয়ান গেমসে তিনি মহিলাদের ১০০ মিটারে রৌপ্য পদক জিতেছেন।
১৯৯৬ সালে ৩ ফেব্রুয়ারি ওড়িশার গোপালপুরে চাঁদ জন্মগহন করেন। তার বাবার নাম চক্রধর চাঁদ এবং মায়ের নাম আকুঞ্জি চাঁদ। গরীব তাঁতী পরিবারে চার বোনের মধ্যে দ্যুতি একজন। তার বড়বোন সরস্বতী চাঁদের কাছ থেকেই তিনি অনুপ্রেরণা লাভ করেন। ২০১৩ সালে তিনি আইন পড়তে কে আই আই টি বিশ্ববিদ্যালয়ে ভর্তি হন।
২০১২ সালে তিনি অনূর্ধ্ব আঠারোো বিভাগে জাতীয় চ্যাম্পিয়ন হন। ১০০ মিটার ইভেন্টে তিনি সময় নেন ১১.৮ সেকেন্ড। পুনেতে অনুষ্ঠিত ২০০ মিটার প্রতিযোগিতায় চাঁদ ২৩.৮১১ সেকেন্ড সময় নেন। ২০১৩ সালে তিনি ১০০ ও ২০০ মিটারে জাতীয় চ্যাম্পিয়ন হন।
কমনওয়েলথ গেমসে অংশ গ্রহণের শেষ পর্যায়ে ভারতীয় এথলেট ফেডারেশন ঘোষণা করে করে হাইপারেন্ডোজেনিজম এর কারণে দূতী মহিলা এথলেট হিসেবে প্রতিযোগিতায় অংশ নিতে পারবেন না। কিন্তু দূতী যে প্রতারণা বা ডোপিং করেছেন এধরনের কিছু বলা হয় নি। ভারত সরকার দূতীর পাশে দাড়ায়। কোর্ট অভ আরবিট্রেশান ফর স্পোর্টসে আপিল করা হয়। শেষ পর্যন্ত দ্যুতি পুনরায় ক্রীড়া প্রতিযোগিতায় অংশ গ্রহণের সুযোগ পান।
চন্দ্রপ্রভ

জৈন বিশ্বতত্ত্ব অনুসারে, চন্দ্রপ্রভ ছিলেন বর্তমান কালচক্রার্ধের (‘অবসর্পিণী’ যুগ) ৮ম তীর্থঙ্কর। তাঁর পিতা ছিলেন ইক্ষ্বাকু-বংশীয় রাজা মহাসেন এবং মাতা ছিলেন রানি লক্ষ্মণা দেবী। তিনি চন্দ্রপুরীতে জন্মগ্রহণ করেন। ভারতীয় পঞ্জিকা অনুসারে তাঁর জন্মতিথিটি হল পৌষ কৃষ্ণা দ্বাদশী। জৈন বিশ্বাস অনুসারে, চন্দ্রপ্রভ কর্মের সকল বন্ধন ছিন্ন করে একজন ‘সিদ্ধ’ (মুক্ত আত্মা) হয়েছিলেন।
জৈন বিশ্বতত্ত্ব অনুসারে, চন্দ্রপ্রভ ছিলেন বর্তমান কালচক্রার্ধের (‘অবসর্পিণী’ যুগ) ৮ম তীর্থঙ্কর। তাঁর পিতা ছিলেন ইক্ষ্বাকু-বংশীয় রাজা মহাসেন এবং মাতা ছিলেন রানি লক্ষ্মণা দেবী। জৈন ধর্মগ্রন্থ অনুসারে তাঁর জন্মতিথিটি হল পৌষ কৃষ্ণা দ্বাদশী। জৈন বিশ্বাস অনুসারে, চন্দ্রপ্রভ কর্মের সকল বন্ধন ছিন্ন করে একজন ‘সিদ্ধ’ (মুক্ত আত্মা) হয়েছিলেন।
চন্দ্রপ্রভ অর্ধচন্দ্র প্রতীক, নাগ বৃক্ষ, বিজয় বা শ্যাম (দিগম্বর মতে) ও বিজয় (শ্বেতাম্বর মতে) যক্ষ এবং জ্বালামালিনী (দিগম্বর মতে) ও ভৃকুটি (শ্বেতাম্বর মতে) যক্ষীর সঙ্গে যুক্ত।
অশ্বিনী আকুঞ্জি

অশ্বিনী চিদানন্দ শেঠী আকুঞ্জি (জন্ম ৭ অক্টোবর ১৯৮৭) একজন ভারতীয় স্প্রিন্ট এথলেট যিনি ৪০০ মিটার প্রতিযোগিতার জন্য সমধিক পরিচিত। ২০১০ সালের কমনওয়েলথ গেমস এবং ২০১০ সালের এশিয়ান গেমসে ৪x৪০০ মি রিলে দৌঁড়ে মানজিত কাউর, মানদ্বীপ কাউর এবং সিনি জোসের সংগে স্বর্ণপদক লাভ করেন। ২০১০ সালে চীনের গুয়াংজুতে অনুষ্ঠিত এশিয়ান গেমসে তিনি এককভাবে ৪০০ মিটাড় হার্ডলসে স্বর্ণপদক জয় করেন। তিনি ২০১০ সালে কর্ণাটক সরকার কর্তৃক বেসামরিক সম্মামনা পুরস্কার রাজ্যসভা প্রশস্তি লাভ করেন।
আকুঞ্জি কর্ণাটকের উড়ুপি জেলা সিদ্দাপাড়া এলাকায় কন্নড়ভাষী পরিবারে জন্মগ্রহণ করেন। তার বাবার নাম বি.আর. ছিদানন্দ শেঠী এবং মায়ের নাম যশোদা শেঠী আকুঞ্জি। আকুঞ্জির পরিবার মূলত কৃষিকেন্দ্রিক। ৫ একর ফার্মল্যান্ড নিয়ে তাদের বাড়ি। তার ভাইয়ের নাম অমিত এবং বোনের নাম দীপ্তিref></ref>। অশ্বিনী প্রথমদিকে ভারতীয় রেলওয়েতে চাকরি করতেন। বর্তমানে তিনি পাঞ্জাবের পাতিয়ালায় একটি কর্পোরেশন ব্যাংকে ম্যানেজার পদে চাকুরি করছেন।
২০১১ সালে জাপানের কোবে অনুষ্ঠিত এশিয়ান এথলেটিকস চ্যাম্পিয়নশিপে অশ্বিনী এনাবোলিক স্টেরয়েড টেস্টে পজিটিভ হিসেবে ধরা পড়েন। তাকে এথলেটিকস থেকে বহিষ্কার করা হয়। তিনি অভিযোগ অস্বীকার করেন কিন্তু NADA তাকে একবছরের জন্য নিষিদ্ধ ঘোষণা করে। দ্যা কোর্ট অভ আর্বিট্রেশনে আপিলের মাধ্যমে অশ্বিনী এবং অন্য পাঁচ এথলেটলে দুই বছরের জন্য নিষিদ্ধ ঘোষণা করা হয়।
তিনি ২০১০ সালে কর্ণাটক রাজ্যসভা পুরস্কার পান। এই পুরস্কারের অর্থমূল্য একশো হাজার রুপি, ২০ গ্রাম ওজনের সোনার মেডেল। ২০১০ সালে স্বর্ণপদক অর্জনের ফলে তিনি ইন্ডিয়ান রেলওয়ের পাশাপাশি রাজ্য ও দেশের সরকার দের কাছ থেকে অর্থনৈতিক সহায়তা লাভ করেন।
ধুবড়ী লোকসভা কেন্দ্র

ধুবড়ী লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। আসামের ধুবড়ী, গোয়ালপাড়া, দক্ষিণ সালমারা মানকাচর জেলা নিয়ে এই কেন্দ্রটি গঠিত। ৪ নং ধুবড়ী লোকসভা কেন্দ্রের অন্তর্গত দশটি বিধানসভা কেন্দ্র নিয়ে গঠিত। 
ধুবড়ী লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
Source:Source
পর্নোপিডিয়া

পর্নোপিডিয়া () একটি উইকি যার তথ্যাদি পর্নোগ্রাফি, যৌনতা, যৌনশিল্প এবং সম্পর্কিত সকল বিষয়াদি যেমন, অভিনেতা, অভিনেত্রী, পরিচালক, ভিডিও, বই, এবং খেলনা ইত্যাদি বিষয়ক একটি বিশ্বকোষ।
পর্নোপিডিয়া সাইটটি জার্মান অভিনেতা, দূরদর্শন হোস্ট, এবং প্রাক্তন যৌনাভিনেতা, টিল ক্রায়েমার কর্তৃক পরিচালিত।
দ্বিতীয় নৃপ কাম

দ্বিতীয় নৃপ কাম (রাজত্বকাল: ১০২৬-১০৪৭ খ্রিষ্টাব্দ) ছিলেন হৈসল সাম্রাজ্যের আদিযুগের একজন রাজা। তিনি অধুনা ভারতের কর্ণাটক রাজ্যের মালেনাডু অঞ্চলের আদি নিবাসী ছিলেন। তিনি সম্ভবত পশ্চিম গঙ্গ রাজবংশের অধীনস্থ সামন্ত ছিলেন এবং চোলেদের বিরুদ্ধে অনেকগুলি যুদ্ধে অবতীর্ণ হয়েছিলেন। অধুনা কর্ণাটকের দক্ষিণাঞ্চল থেকে চোলেদের উৎখাত করতে না পারলেও, তিনি মালেনাডু অঞ্চলের কিছু কিছু এলাকা সফলভাবে শাসন করতেন।
এনএক্সটি উইমেন্স চ্যাম্পিয়নশিপ

এনএক্সটি উইমেন্স চ্যাম্পিয়নশিপ হল ডাব্লিউডাব্লিউই এনএক্সটির একটি পেশাদারি কুস্তি চ্যাম্পিয়নশিপ। এটি ডাব্লিউডাব্লিউই এনএক্সটি কর্তৃক আয়োজিত একমাত্র নারী চ্যাম্পিয়নশিপ। এই চ্যাম্পিয়নশিপটি বর্তমানে আসুকার অধীনে রয়েছে। এটি তার প্রথম রাজত্ব। তিনি ১ এপ্রিল ২০১৬-এ এনএক্সটি টেকঅভার:ডালাসে ব্যায়লি-কে হারিয়ে চ্যাম্পিয়ন হন। ২০২৩ সালের এপ্রিল মাসে জোয়ে স্টার্ক নতুন মহিলা চ্যাম্পিয়ান। তিনি ভারতীয় খেলোয়াড়কে বিধ্বস্ত করেছেন।
ডাব্লিউডাব্লিউই ইউনিভার্সাল চ্যাম্পিয়নশিপ

ডাব্লিউডাব্লিউই ইউনিভার্সাল চ্যাম্পিয়নশিপ হল
পুরুষদের পেশাদার কুস্তি ওয়ার্ল্ড হেভিওয়েট চ্যাম্পিয়নশিপ যা আমেরিকান প্রচার ডাব্লিউডাব্লিউই দ্বারা তৈরি এবং প্রচার করা হয়েছে, যা স্ম্যাকডাউন ব্র্যান্ড ডিভিশনে রক্ষা করা হয়েছে । এপ্রিল ২০২২ সাল থেকে, টাইটেলটি যৌথভাবে অনুষ্ঠিত হয়েছে এবং ডাব্লিউডাব্লিউই চ্যাম্পিয়নশিপের সাথে আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ হিসাবে ডিফেন্স করা হয়েছে , তবে উভয় টাইটেলই তাদের পৃথক বংশ বজায় রেখেছে। এটি ডাব্লিউডাব্লিউই এর তিনটি ওয়ার্ল্ড চ্যাম্পিয়নশিপ, স্ম্যাকডাউনে এর সঙ্গী ডাব্লিউডাব্লিউই চ্যাম্পিয়নশিপ এবং র- এ ওয়ার্ল্ড হেভিওয়েট চ্যাম্পিয়নশিপের সাথে একটি । বর্তমান চ্যাম্পিয়ন কোডি রোডস, যিনি তার প্রথম রাজত্বে আছেন। তিনি ৮ এপ্রিল, ২০২৪-এ রেসলম্যানিয়া এক্সএল ২য় দিনে- এ ব্লাডলাইন রুলস ম্যাচে পূর্ববর্তী চ্যাম্পিয়ন রোমান রেইন্সকে পরাজিত করে আনডিস্পিউটেড চ্যাম্পিয়নশিপটি জিতেছিলেন।
হৈসল বিনয়াদিত্য

বিনয়াদিত্য (রাজত্বকাল: ১০৪৭-১০৯৮ খ্রিষ্টাব্দ) ছিলেন হৈসল সাম্রাজ্যের একজন জৈন রাজা। তিনি তার দীর্ঘ শাসনকালে নিজেকে কল্যাণী চালুক্যদের এক যোগ্য সামন্ত শাসক হিসেবে তুলে ধরতে সমর্থ হয়েছিলেন। তিনি কোঙ্গলব, চেঙ্গলব, হুমচা শিমোগের সান্তারা প্রমুখ মালনাড দলপতি এবং বয়ালনাডুর (বৈনাডু) কদম্বদের চালুক্য নিয়ন্ত্রণে আনতে সহায়তা করেন। গঙ্গবডিতে চোল শাসন প্রতিষ্ঠিত হওয়ার পর গঙ্গদের রাজত্ব সম্পূর্ণ লোপ পায়। এরপর বিনয়াদিত্য গঙ্গবডির কিয়দংশ নিজের অধীনে আনেন। তিনি চালুক্য প্রথম সোমেশ্বরের শ্যালক অথবা শ্বশুর ছিলেন।
জোসেফ স্কুলিং

জোসেফ আইজ্যাক স্কুলিং (; জন্ম: ১৬ জুন, ১৯৯৫) বিশিষ্ট সিঙ্গাপুরী সাঁতারু। ২০১৬ সালের রিও অলিম্পিকের সাঁতারের ১০০ মিটার বাটারফ্লাইয়ে স্বর্ণপদক জয় করে বিস্ময়ের জন্ম দেন। এরফলে সিঙ্গাপুরের ইতিহাসে প্রথম অলিম্পিক স্বর্ণ জয়ের রেকর্ড গড়েন জোসেফ স্কুলিং। এ বিষয়ে তিনি ৫০.৩৯ সেকেন্ড সময় নেন যা একাধারে অলিম্পিক, এশীয় ও জাতীয় রেকর্ডবিশেষ।
জোসেফ স্কুলিং তৃতীয় প্রজন্মের সিঙ্গাপুরী। তিনি ইউরেশীয় বংশোদ্ভূত। মে এবং কলিন স্কুলিং দম্পতির একমাত্র সন্তান তিনি। মে চীনা মালয়েশীয় বংশোদ্ভূত এবং সিঙ্গাপুরের স্থায়ী অধিবাসী। পূর্বে তিনি মালয়েশীয় রাজ্য পেরাকের পক্ষে টেনিসে প্রতিনিধিত্ব করেন। অন্যদিকে সিঙ্গাপুরে জন্মগ্রহণকারী কলিন ব্যবসায়ে সম্পৃক্ত। র‌্যাফলস ইনস্টিটিউশনে পড়াশোনা করেন ও হার্ডলার এবং ওয়াটারপোলোতে দক্ষ। তিনি সফটবলে সিঙ্গাপুরের প্রতিনিধিত্ব করেছেন। তার গ্র্যান্ড আঙ্কেল লয়েড ভালবার্গ সিঙ্গাপুরের প্রথম অলিম্পিয়ান হিসেবে ১৯৪৮ সালের গ্রীষ্মকালীন অলিম্পিকে অংশ নেন। জোসেফ স্কুলিংও সিঙ্গাপুরে জন্মগ্রহণ করেন ও সেখানেই শৈশবকাল অতিবাহিত করেন।
মার্কিন যুক্তরাষ্ট্রের বোলস স্কুলে অধ্যয়ন করেছেন। ঐ স্কুলেই সাঁতারে প্রশিক্ষণ নেন যা সাঁতার শেখার আদর্শ প্রতিষ্ঠান। অ্যাংলো-চীনা স্কুলে অধ্যয়ন শেষে বর্তমানে অস্টিনের টেক্সাস বিশ্ববিদ্যালয়ে পড়াশোনা করছেন। সেখানে তিনি টেক্সাস লংহর্নস সাঁতার দলের সদস্য হন। এ দলটি কলেজ পর্যায়ের সাঁতার পরিকল্পনার আওতায় অন্যতম শীর্ষ দল হিসেবে পরিচিত। মার্কিন যুক্তরাষ্ট্র পুরুষ অলিম্পিক দলের দুইবারের প্রধান কোচ এডি রিজের তত্ত্বাবধানে এ পরিকল্পনাটি পরিচালিত হচ্ছে।
স্কুলিং ২০১৫ সালের বিশ্ব অ্যাকুয়াটিক চ্যাম্পিয়নশীপে ২৩.২৫ সেকেন্ড সময় নিয়ে ৫০ মিটার বাটারফ্লাইয়ে এশীয় ও জাতীয় রেকর্ডের অধিকারী। ২০১১ সালের সী গেমসে ২০০ মিটার বাটারফ্লাইয়ে জয়লাভের ফলে প্রথমবারের মতো ২০১২ সালের অলিম্পিকে খেলার যোগ্যতা অর্জন করেন।
যখন তার বয়স ১৩ ছিল, তখন মার্কিন সাঁতার দল বেইজিংয়ে অনুষ্ঠিত ২০০৮ সালের গ্রীষ্মকালীন অলিম্পিকে অংশগ্রহণের লক্ষ্যে সিঙ্গাপুরে প্রশিক্ষণ শিবির স্থাপন করে। সেখানেই মাইকেল ফেলপসের সাথে তার স্বাক্ষাৎ হয় যা তাকে পরবর্তীকালে সাঁতারু হিসেবে গড়ে তুলতে ভীষণভাবে উদ্বুদ্ধ করে। পরবর্তীতে তাকেই তিনি ২০১৬ সালের গ্রীষ্মকালীন অলিম্পিকের ১০০ মিটার বাটারফ্লাইয়ে পরাজিত করে স্বর্ণ লাভের মাধ্যমে নিজস্ব সক্ষমতা প্রদর্শন করেন।
ইসলামিক ফ্রন্ট বাংলাদেশ

ইসলামিক ফ্রন্ট বাংলাদেশ বাংলাদেশ নির্বাচন কমিশন কর্তৃক নিবন্ধিত একটি ইসলামী রাজনৈতিক দল। এটি দেশের সর্বস্তরে কুরআন সুন্নাহর আইন বাস্তবায়নের জন্য প্রতিষ্ঠা লাভ করে। ১৯৯০ সালের ২১ ডিসেম্বর সুন্নি সুফিবাদী রাজনৈতিক দল ইসলামিক ফ্রন্ট বাংলাদেশ প্রতিষ্ঠা লাভ করে, যা দেশের জাতীয় সংসদ নির্বাচনসহ বিভিন্ন আঞ্চলিক নির্বাচনে দলটি অংশগ্রহণ করে থাকে। দলটির বর্তমান চেয়ারম্যান হলেন আল্লামা সৈয়দ মুহাম্মদ বাহাদুর শাহ মোজাদ্দেদী এবং মহাসচিব হলেন আবুল বাশার মুহাম্মদ জয়নুল আবেদীন জুবাইর। এই দলের নির্বাচনী প্রতীক চেয়ার।
ইসলামিক ফ্রন্ট বাংলাদেশ'র নির্বাচনী প্রতীক হলো চেয়ার।
২০০৮ সালে বাংলাদেশ নির্বাচন কমিশন কর্তৃক নিবন্ধিত হওয়ার পর থেকে দলটি স্থানীয় নির্বাচনসহ সবকটি জাতীয় সংসদ নির্বাচনে অংশগ্রহণ করেছে। কিন্তু কোনো আসনে জয়লাভ করতে পারেনি।
ছড়ি

ছড়ি অর্থ পাহাড়িয়া নদী, ক্ষুদ্র স্রোত। ছড়া অর্থেও তাই। হরিচরণ বন্ধোপাধ্যায় কর্তৃক সম্পাদিত বঙ্গীয় শব্দকোষ মতে শব্দটি সংস্কৃত সরিৎ হতে উৎপন্ন হয়েছে। সং সরিৎ > প্রাঃ সয়িআ > ছড়ি, ছড়া।
বাংলাদেশে ছড়ি নামযুক্ত একটি জেলা এবং এগারোটি উপজেলা আছে। যথা,
ভিকি অ্যান্ড বেতাল

ভিকি ভেতাল ভারতের একটি জনপ্রিয় কৌতুক-নাটক যে পোগ্রামটি ডিজনি চ্যানেল ইন্ডিয়া দ্বারা নির্মিত।এটি ৭ অক্টবর ২০০৬ সালে প্রথম সম্প্রচার করা হয়। It was launched on 7 http://timesofindia.indiatimes.com/delhi-times/contemporary-values-kids-blah/articleshow/2115551।মুক্তি প্রাপ্ত তারিখ=১৫/০৫/২০০৭</ref> এটি হিন্দি ভাষায় সম্প্রচার করা হয়। ডিজনি চ্যালেন প্রথম তার সম্প্রচার করা হয় লেখক=শিল্পা ভ্রাতার লায়ার | কাজ=এশিয়া অনলাইন http://www.varietyasiaonline.com/content/view/53/| তারিখ ১৯ সেপ্টম্বর ২০০৬।অনষ্ঠানটি ধুম বাজাও ধুম অনুসরন করে।
অনুষ্ঠানটি ভিকি এবং ভেতালকে কেন্দ্র করে শুরু হয়। ভেতাল একটা অশরীরী মানুষ।একমাত্র ভিকি ছাড়া তাকে আর কেউ দেখতে পায়না।
এটির মুল চরিত্র ভিকি(দেব কান্তাওয়ালা) একজন ১৬ বছর বয়সী সাহসী এবং বুদ্ধিমান বালক।
এবং ভেতাল (ভিসাল মালহোত্রা) তার বন্ধু কিন্তু সে বোকা ভূত শুধুমাত্র ভিকি ছাড়া তাকে আর কেউ দেখতে পায়না।ভেতাল একটা কবর স্থানে ভেতালকে দেখতে পায় ভেতাল এখানে প্রায় ৩০০ বছর ধরে ভেতাল আটকা পড়েছিলো।সে তার দেখানো বই পাদ্দুকে অনুসরন করে।সে জাদু প্রয়োগে সর্বদা ভুল করে থাকে তখন পাদ্দু তার জাদু কে সঠিক করে ভবং তাদের বিপদ থেকে রাক্ষা করে।
এই নাটিকাটির মূল উদ্দশ্য হলো 
শিশুদের আনন্দ দিতে।
ভিকি সর্মা (দেব কান্তাওয়ালা) ১৬ বছরের একটা বালক। সে খেলাধুলা করতে পছন্দ করে একদিন তার প্রতিপক্ষ এর সিথে রাত ১২ টার দিকা কবর স্থানে একটা খেলায় সমর্থ দেয়। তারপর সেখানেই ভেতালের সাথে তার প্রথম পরিচয় ঘটে।
ভেতাল এক প্রকার অশরীরি মানুষ যে দুধ খেতে পছন্দ করে কিন্তু রক্ত নয়। সে তার যাদুকে কখনই নিয়ন্ত্রণ করতে পারেনা।সে সব কাজই ভুল করে তখন সে পাদ্দুর কাছে সাহায্য চায় তার যাদুকে সঠিক করতে।(ভিসাল মালহোত্রা) তার চরিত্রে অভিনয় করে।সে ভিকির শিক্ষকা মালিকা ম্যাডাম কে পছন্দ করে।
সে ভেতালের জিবন্ত যাদুর বই। সে সাধারণত ভেতালের ভুল কাজকে সঠিক করতে সাহায্য করে।সে সাধারণত চিপসের খালি প্যাকেট ব্যবহার করে।পাদ্দু কম্পিউটার গ্রাফিক্স দ্বরা নির্মিত। পাদ্দুর কণ্ঠে(দিমান দ্বীপ সিং)
^ডিজনি চ্যালেন অনুষ্ঠান
^২০০৬ ভারতের টেলিভিশন সিরিজ
কাতিনকা হসু

কাতিনকা হসু (; জন্ম: ৩ মে, ১৯৮৯) পেকস এলাকায় জন্মগ্রহণকারী বিশিষ্ট প্রতিযোগিতাধর্মী হাঙ্গেরীয় প্রমিলা সাঁতারু ও ব্যবসায়ী। ব্যক্তিগত মিডলে বিষয়ে তার সবিশেষ দক্ষতা রয়েছে। অলিম্পিকসহ লং কোর্সে পাঁচবারের বিশ্ব চ্যাম্পিয়ন তিনি। ১০০ মিটার ব্যক্তিগত মিডলে, লং কোর্স ও শর্ট কোর্সের ২০০ মিটার ব্যক্তিগত মিডলে, ৪০০ মিটার, ১০০ মিটার ব্যাকস্ট্রোক ও ২০০ মিটার ব্যাকস্ট্রোকে বিশ্বরেকর্ড অধিকার করেছেন তিনি।
হাসু এ পর্যন্ত ২০০৪, ২০০৮, ২০১২ ও ২০১৬ চারবার অলিম্পিকে অংশ নিয়েছেন। প্রধান কোচ ও স্বীয় পতি শেন তুসাপের তত্ত্বাবধানে ভাসাস এসসির পক্ষে সাঁতার কাটছেন। বিশ্বের অন্যতম গুরুত্বপূর্ণ সাঁতারু হিসেবে 'লৌহমানবী' ডাকনামে আখ্যায়িত হয়েছেন তিনি।
সময়ের স্বল্প ব্যবধানে সাঁতারের অনেকগুলো বিষয়ে অংশ নেয়ার কারণেও সাঁতার বিশ্বে তিনি পরিচিত হয়ে আছেন। তার স্বামী শেন তুসাপ তাকে পরিচালনা করছেন।
২০০৪ সালের ইউরোপীয় শর্ট কোর্স সাঁতার চ্যাম্পিয়নশীপে প্রথম পদকের সন্ধান পান। ঐ প্রতিযোগিতার ৪০০ মিটার মিডলেতে ব্রোঞ্জপদক পেয়েছিলেন তিনি। ৪০০ মিটার মিডলে বিষয়ে বিশ্ব চ্যাম্পিয়ন হবার পূর্বে ২০০৯ সালের বিশ্ব চ্যাম্পিয়নশীপে ২০০ মিটার মিডলে ও ২০০ মিটার বাটারফ্লাই বিষয়ে ব্রোঞ্জপদক পেয়েছিলেন। এ ফলাফলের দরুন বর্ষসেরা হাঙ্গেরীয় মহিলা ক্রীড়াবিদের পুরস্কার লাভ করেন।
২০১২ সালের গ্রীষ্মকালীন অলিম্পিকে মহিলাদের ৪০০ মিটার ব্যক্তিগত মিডলেতে চতুর্থ স্থান দখল করেন। এতে তিনি সময় নেন ৪:৩৩.৪৯।
হাঙ্গেরির জাতীয় রেকর্ডের দুই-তৃতীয়াংশই তার দখলে রয়েছে। সুইমস্যুট ব্র্যান্ড আরিনা, অডি, ইন্সুরেন্স কোম্পানি গ্রুপামা ও হাঙ্গেরীয় সিরাপ কোম্পানি পিরোস্কা তার পৃষ্ঠপোষক। আন্তর্জাতিক ক্রীড়া এজেন্সি টুস স্পোর্টস এজেন্সি টিএসএ ও হাঙ্গেরির বুদাপেস্টের বাইরে অবস্থিত ম্যানেজমেন্ট কোম্পানির প্রতিষ্ঠাতা তিনি। ২০১৪ ও ২০১৫ সালে ফিনা কর্তৃক বর্ষসেরা সাঁতারুর মর্যাদা লাভ করেন।
নসাউ টোমা

নসাউ টোমা ( অন্য বানানেঃ- "Gcao Tekene Coma"; ১৬ ডিসেম্বর ১৯৪৪ – ৫ জুলাই ২০০৩) একজন নামিবীয় গুল্ম চাষি এবং অভিনেতা ছিলেন যিনি ১৯৮০ সালের চলচ্চিত্র "দ্যা গড মাস্ট বি ক্রেজি" এবং এর দ্বিতীয় অংশে কালাহারির, স্যান ঝিঝো চরিত্রে অভিনয়ের মাধ্যমে সারা বিশ্বে খ্যাতিলাভ করেন। "নামিবিয়ার জনগণ" তাকে "নামিবিয়ার সর্ব বিখ্যাত অভিনেতা" হিসেবে চেনে।
এম. এস. নারায়ণ

এম. এস. নারায়ণ (১৬ এপ্রিল ১৯৫১ – ২৩ জানুয়ারি ২০১৫) হলেন তেলুগু ভাষার চলচ্চিত্রের একজন প্রবীণ ভারতীয় অভিনেতা। তিনি সাধারণত তার কৌতুকাভিনয়ের জন্য অধিক পরিচিত। ২৩ জানুয়ারি ২০১৫ সালে জনপ্রিয় ও শ্রদ্ধাভাজন এই মহান অভিনেতা মাল্টি ওরগান ফেইলের কারণে হায়দ্রাবাদে মৃত্যুবরণ করেন।
Below are the selected filmography of M. S. Narayana.
নারায়ণ টলিউডে তার কৌতুকাভিনয়ের জন্য জনপ্রিয় হয়ে উঠেন। দিলীপ কুমার ও প্রিয়াল গর তারকাধারিত সাহেবা শুভ্রাম্মনিয়াম ছবির প্রচারণাকালে, তিনি দাবি করেন ১৯৯৭ সালে ৪৬ বছর বয়স থেকেই অভিনয় জীবন শুরু করেন। তখন থেকে, ১৭ বছরের কম সময়টিতে তিনি ৭০০টিরও বেশি ছবিতে বিভিন্ন চরিত্রে অভিনয় করেন। পরে চিন্তা করেন ১৭ বছরের সময়কালে ব্রহ্মানন্দম ৭০০টিরও বেশি ছবি দিয়ে গিনেস বিশ্ব রেকর্ড করেন, যেখানে তিনি একই পরিমাণ ছবি করেন মাত্র ১৫ বছরে। পরে তার বন্ধুরা গিনেস রেকর্ডস একাডেমীতে আবেদন করেন তার পরিচিতির জন্য।
হালতির বিল

হালতির বিল বা হালতি বিল নাটোর সদর থেকে ১০ কিলোমিটার উত্তরে নলডাঙ্গা থানার অন্তর্গত বিল। এটি অত্র অঞ্চলের অন্যতম বিনোদন কেন্দ্র হিসেবেও ব্যবহৃত হয়।
বিনোদন কেন্দ্র হিসাবে এখানে পাটুল থেকে খাজুরা পর্যন্ত যে রাস্তা আছে সেটাই বেশি আকর্ষনীয়। বর্ষায় যখন পানিতে পরিপূর্ণ হতে থাকে বিল, তখন এই রাস্তার সৌন্দর্য বাড়তে থাকে। পর্যটকের ভিড় তখন বাড়তে থাকে।
বিলের ভিতরে দ্বীপের মত যে ছোট ছোট গ্রাম আছে, সেগুলো আরো মনোমুগ্ধকর।
নাটোর সদর উপজেলার পিপরুল, খাজুরা, মাধনগর ও ব্রক্ষপুর ইউনিয়নের বিস্তৃত এলাকা  হালতি বিলের অংশ। বৈশাখ মাস হতে কার্তিক মাস পর্যন্ত  বিল এলাকা ৫ ফুট হতে ৮ ফুট পানিতে নিমজ্জিত থাকে। প্রাকৃতিক মাছের প্রজননস্থল হিসেবে হালতি বিল বিখ্যাত। হালতি বিল আত্রাই নদীর সাথে সংযুক্ত। শীতকালে হালতি বিলের যে অংশে পানি থাকে - তা ম‌ৎস অভয়ারন্য হিসেবে ঘোষণা করা হয়েছে। ফলে উক্ত অভয়ারন্যে শীতকালে যে মাছগুলোকে সংরক্ষণ করা হয় - সেগুলো বর্ষাকালে হালতি বিলে ছড়িয়ে পড়ে এবং প্রজনন মৌসুমে প্রাকৃতিক পরিবেশে প্রচুর পরিমাণ মাছ উৎপাদন করে। এ এলাকায় উৎপাদিত ছোট-বড় দেশী মাছ অত্যন্ত সুস্বাদু। বর্ষাকালে এ এলাকার প্রাকৃতিক দৃশ্য নয়নাভিরাম । বর্ষাকালে হালতি বিলে নৌ-ভ্রমণের  জন্য পাটুল- হাপানিয়া এলাকায়   প্রচুর পর্যটকের সমাগম ঘটে।
উত্তরাঞ্চলে কোনো সমুদ্র নেই, তাই এ অঞ্চলের মানুষের কাছে সমুদ্রসৈকত এক স্বপ্ন। তবে নাটোরের হালতি বিল এখন সমুদ্রের অভাব অনেকটাই পূরণ করছে এই এলাকার সাগরপিয়াসী মানুষদের। হালতি বিলের উত্তাল জলরাশি আর ঢেউ যে কারো মন নিমেষেই ভালো করে দেয়ার মত। বর্ষায় অথৈ পানি আর শীতে ফসলি জমির এই বিলের মাঝ বরাবর ৭ কিলোমিটার দীর্ঘ একটি সড়ক নির্মাণ করা হয় ২০০৪ সালে।
পর্যটন শিল্পকে কেন্দ্র করে এখানে বিভিন্ন জায়গায় গড়ে উঠেছে অনেক দোকানপাট, হোটেল ইত্যাদি। এই বিলে প্রতিদিন হাজারো মানুষ আসছেন সমুদ্রের স্বাদ নিতে। বিলের সামনের পাটুল-খাজুরা রাস্তায় যেতেই চোখে পড়বে বড় অক্ষরে লেখা সাইনবোর্ড 'পাটুল মিনি কক্সবাজার'। পথ ধরে দু'কদম গেলেই চোখে পড়বে উত্তাল জলরাশি।
সিরাজুল ইসলাম (বীর বিক্রম)

শহীদ সিরাজুল ইসলাম (জন্ম: ১৯৫২ - মৃত্যু: ৮ আগস্ট, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
শহীদ সিরাজুল ইসলামের বাড়ি কিশোরগঞ্জ জেলার ইটনা উপজেলার এলংজুরি ইউনিয়নের ছিলনী গ্রামে। তার বাবার নাম মকতুল হোসেন এবং মায়ের নাম গফুরন নেছা।
সিরাজুল ইসলাম ১৯৭১ সালে স্নাতক শ্রেণীর ছাত্র ছিলেন। মুক্তিযুদ্ধ শুরু হলে আসামের ইকো ওয়ান সেন্টারে প্রশিক্ষণ নেন। প্রশিক্ষণ শেষে তিনি ৫ নম্বর সেক্টরের বড়ছড়া সাব-সেক্টরের অধীনে যুদ্ধ করেন। 
সুনামগঞ্জ জেলার জামালগঞ্জ উপজেলার একটি গুরুত্বপূর্ণ স্থান সাচনায় মুক্তিযুদ্ধের সময় সেখানে পাকিস্তানি বাহিনীর শক্তিশালী একটি ঘাঁটি ছিল। ১৯৭১ সালের ৮ আগস্ট সারা রাত থেমে থেমে হালকা বৃষ্টি হয়েছে। চারদিকে কাদা আর পানি। নিঃশব্দে একদল মুক্তিযোদ্ধা এগিয়ে চলেছেন। এই দলে আছেন সিরাজুল ইসলাম। তাদের লক্ষ্য পাকিস্তানি সেনাদের একটি ঘাঁটি। পাকিস্তানি সেনারা কীভাবে যেন তাদের উপস্থিতি টের পেয়ে গেল। বাংকার থেকে তারা ব্যাপক গুলি শুরু করল। আকস্মিক এ ঘটনায় মুক্তিযোদ্ধারা কিছুটা হকচকিত। তারাও পাল্টা আক্রমণ শুরু করলেন। মুক্তিযোদ্ধারা চেষ্টা করছেন ক্রলিং করে সামনে এগিয়ে যাওয়ার। কিন্তু প্রবল গুলির কারণে তারা সামনে এগোতে পারছেন না। কিছুটা বেকায়দায় পড়েছেন। হতাহতের সংখ্যা ক্রমেই বাড়ছে। মুক্তিযোদ্ধাদের মধ্যে আর্তনাদ আর চিৎকার। গুলিতে একজন সহযোদ্ধা শহীদ এবং দুজন আহত হয়েছেন। এ অবস্থায় সিরাজুল ইসলাম সহযোদ্ধাদের আর না এগিয়ে ওই অবস্থানে থেকে গুলি চালাতে বললেন। তারপর কয়েকটি গ্রেনেড নিয়ে তিনি একাই ক্রলিং করে এগিয়ে চললেন শত্রুর বাংকার অভিমুখে। শত্রুর চোখ ফাঁকি দিয়ে সফলতার সঙ্গেই তিনি গ্রেনেড চার্জ করলেন। তার সফল গ্রেনেড চার্জে শত্রুর দুটি বাংকার ধ্বংস হয়ে গেল। এ ঘটনায় পাকিস্তানি সেনারা একেবারে হতবুদ্ধি। মুক্তিযোদ্ধারা তাদের আক্রমণ আরও জোরদার করলেন। এরপর পাকিস্তানি সেনারাই কোণঠাসা হয়ে পড়ল। এই সাফল্য ও জয়ে সিরাজুল ইসলাম কিছুটা অভিভূত হয়ে পড়লেন। জয়ের অদম্য নেশায় তিনি পাকিস্তানি সেনাদের তৃতীয় বাংকারে গ্রেনেড চার্জ করতে গেলেন। আর ঠিক তখনই শত্রুর একটি গুলি এসে লাগল তার শরীরে। আহত সিরাজুল ইসলামকে তার সহযোদ্ধারা মুমূর্ষু অবস্থায় উদ্ধার করতে সক্ষম হন। চিকিৎসার জন্য তাকে ভারতে পাঠানো হয়। কিন্তু পথেই তিনি মারা যান। সেদিনের এ যুদ্ধে সিরাজুল ইসলামসহ ছয়জন মুক্তিযোদ্ধা শহীদ এবং কয়েকজন আহত হন। পাকিস্তানি বাহিনীরও ব্যাপক ক্ষয়ক্ষতি হয়।
অশ্ব অক্ষাংশ

কর্কটক্রান্তি রেখা ও মকরক্রান্তি রেখার দু'পাশে ৩০°- ৩৮° উত্তর ও দক্ষিণ অক্ষাংশে সারাবছর ধরে বায়ুর উচ্চচাপ দেখা যায়। ক্রান্তীয় অঞ্চল-এর শীতল ও ভারী বায়ু নিম্নমুখী হওয়ায় বায়ুর কোনো পার্শ্বপ্রবাহ থাকে না, এই - অঞ্চলকে "'অশ্ব অক্ষাংশ"'(ইংরেজি: Horse Latitude) বা "অশ্বাক্ষ"' বলা হয়।
নিরক্ষীয় অঞ্চল-এর উষ্ণ, আর্দ্র ও লঘু বায়ু পৃথিবীর আবর্তনের ফলে উত্তর ও দক্ষিণ দিকে ঘুরে ক্রমশ প্রসারিত, শীতল ও ভারী হয়ে দুই ক্রান্তীয় অঞ্চলে নেমে আসে। আবার, সুমেরু ও কুমেরু অঞ্চল থেকে শীতল ও উচ্চচাপের ভারী বায়ু ভূপৃষ্ঠ বরাবর নিরক্ষরেখার দিকে অগ্রসর হয়। কর্কটক্রান্তি ও মকরক্রান্তি রেখার কাছে এই দুই ভারী বায়ু মিলিত হয়ে উচ্চচাপ বলয়-এর সৃষ্টি করে। এই বায়ু প্রধানত নিম্নমুখী (মকরক্রান্তি রেখার কাছে) বা ঊর্ধমুখী (কর্কটক্রান্তি রেখার কাছে) হওয়ায় এই দুই অঞ্চলের বায়ুর কোনো পার্শ্বপ্রবাহ থাকে না, তাই এখানকার ভূপৃষ্ঠের সমান্তরালে বায়ুপ্রবাহ বিশেষ না থাকায় ভূপৃষ্ঠের ওপর সর্বদা একপ্রকার শান্তভাব বজায় থাকে। তাই একে কর্কটীয় ও মকরীয় শান্তবলয়ও বলা হয়ে থাকে। 
ক্রান্তীয় অঞ্চলে (৩০°- ৩৮° উত্তর ও দক্ষিণ অক্ষাংশে) সবসময়ই বায়ু উপর থেকে নিচে নামে। ফলে এর উষ্ণতা ও জলীয় বাষ্প গ্রহণ করার ক্ষমতা বেড়ে যায়। এইজন্য ক্রান্তীয় অঞ্চলে নিম্নমুখী বায়ুর প্রভাবে তেমন বৃষ্টিপাত হয় না।
এইজন্য ক্রান্তীয় অঞ্চলে পৃথিবীর অধিকাংশ উষ্ণ মরুভূমির (সাহারা, কালাহারি প্রভৃতি) সৃষ্টি হয়েছে।
প্রাচীনকালে পালতোলা জাহাজগুলি কর্কটীয় শান্তবলয়ে (আটলান্টিক মহাসাগর-এ) এলে বায়ুপ্রবাহ না থাকার দরুন গতিহীন হয়ে পড়ত।
শোনা যায়, উত্তর আমেরিকা থেকে পশ্চিম ভারতীয় দ্বীপপুঞ্জগামী কোন এক ঘোড়া-বোঝাই জাহাজের নাবিকরা পানীয় জল ও খাদ্যের অপচয়ের আশঙ্কায় তাদের ঘোড়া বা অশ্বগুলোকে এই অঞ্চলের সমুদ্রে ফেলে দিয়েছিল। সেই থেকে উত্তর গোলার্ধের কর্কটীয় শান্তবলয়ের অন্তর্গত ৩০°- ৩৮° উত্তর অক্ষাংশকে অশ্ব অক্ষাংশ বা অশ্বাক্ষ বলা হয়। 
কোনো কোনো বিজ্ঞানীর মতে, দক্ষিণ গোলার্ধের মকরীয় শান্তবলয়টিকেও (৩০°-৩৮° দক্ষিণ অক্ষাংশ) অশ্ব অক্ষাংশ বলা যায়।
বিমলনাথ

জৈন বিশ্বতত্ত্ব অনুসারে, বিমলনাথ ছিলেন বর্তমান কালচক্রার্ধের (‘অবসর্পিণী’ যুগ) ১৩শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন। বিমলনাথের পিতা ছিলেন ইক্ষ্বাকু-বংশীয় রাজা কৃতবর্মণ এবং মাতা ছিলেন রানি শ্যামা দেবী। বিমলনাথ কামপিল্যাতে জন্মগ্রহণ করেছিলেন। ভারতীয় পঞ্জিকা অনুসারে, তাঁর জন্মতিথিটি হল মাঘ শুক্লা তৃতীয়া।
বিমলনাথ ছিলেন বর্তমান কালচক্রার্ধের (‘অবসর্পিণী’ যুগ) ১৩শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন। বিমলনাথের পিতা ছিলেন ইক্ষ্বাকু-বংশীয় রাজা কৃতবর্মণ এবং মাতা ছিলেন রানি শ্যামা দেবী। বিমলনাথ কামপিল্যাতে জন্মগ্রহণ করেছিলেন। ভারতীয় পঞ্জিকা অনুসারে, তাঁর জন্মতিথিটি হল মাঘ শুক্লা তৃতীয়া।
নাজিরপুর ইউনিয়ন, মুলাদী

নাজিরপুর বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
নাজিরপুর ইউনিয়নের আয়তন ৮,১৫৬ একর। এ ইউনিয়নের পূর্বে কাজিরচর ইউনিয়ন, পশ্চিমে সাহেবরামপুর ও মোল্লার হাট ইউনিয়ন, উত্তরে চরকালেখান ও সফিপুর ইউনিয়ন, দক্ষিণে সরিকল ইউনিয়ন।
নাজিরপুর ইউনিয়ন মুলাদী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী নাজিরপুর ইউনিয়নের মোট জনসংখ্যা ২২,৫১৭ জন। এর মধ্যে পুরুষ ১০,৬৯২ জন এবং মহিলা ১১,৮২৫ জন। মোট পরিবার ৫,১৪৭টি।
২০১১ সালের আদমশুমারি অনুযায়ী নাজিরপুর ইউনিয়নের সাক্ষরতার হার ৫৬.৮%।
জয়ন্তী নদী কিংবা আঁড়িয়াল খাঁ নদী পথ বা মুলাদী হতে সড়ক পথে বা হোসনাবাদ হতেও সড়ক পথে সহজেই যাতায়াত করা যায়।
নাজিরপুর ইউনিয়নের পাশ দিয়ে প্রবাহিত হচ্ছে আড়িয়াল খাঁ ও জয়ন্তী নদী।
নাজিরপুর ইউনিয়নের উল্লেখযোগ্য হাট/বাজারগুলো হল নাজিরপুর বাজার, নাতিরহাট, বানীমর্দ্দন জয় বাংলা বাজার, রামারপোল, এবং সাধুর বাজার।
অনন্তনাথ

জৈন বিশ্বতত্ত্ব অনুসারে, অনন্তনাথ ছিলেন বর্তমান কালচক্রার্ধের (‘অবসর্পিণী’ যুগ) ১৪শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন।
জৈন বিশ্বতত্ত্ব অনুসারে, অনন্তনাথ ছিলেন বর্তমান কালচক্রার্ধের (‘অবসর্পিণী’ যুগ) ১৪শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন।
অনন্তনাথের পিতা ছিলেন ইক্ষ্বাকু-বংশীয় রাজা সিংহসেন এবং মাতা ছিলেন রানি সুযশা দেবী। অনন্তনাথ অযোধ্যায় জন্মগ্রহণ করেছিলেন। ভারতীয় পঞ্জিকা অনুসারে, তার জন্মতিথিটি হল বৈশাখ কৃষ্ণা ত্রয়োদশী।
অনন্তনাথ স্বামী মন্দির, কালপেট্টা, কেরল
স্বায়ত্বশাসিত জেলা লোকসভা কেন্দ্র

স্বায়ত্ব শাসিত জিলা লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম। লোকসভা কেন্দ্রটি দুটি স্বায়ত্ব শাসিত জিলা - দিমা হাসাও জেলা এবং কার্বি আংলং জেলার সংলগ্নে গঠিত যা দিমাসা এবং কার্বি মানুষদের বাসস্থান।
লোকসভার আসনটি তফসিলী উপজাতিদের জন্য সংরক্ষিত করা হয়।
স্বায়ত্ব শাসিত জিলা লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত
প্রিয়তমেষু (চলচ্চিত্র)

প্রিয়তমেষু ২০০৯ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন মোরশেদুল ইসলাম। এটি লেখক হুমায়ূন আহমেদ রচিত "একই নামের" উপন্যাস অবলম্বনের নির্মিত। ছায়াছবিটির চিত্রনাট্য লিখেছেন বরকত উল্লাহ মারুফ। এতে কেন্দ্রীয় চরিত্রে অভিনয় করেছেন আফসানা মিমি ও সোহানা সাবা। এছাড়া অন্যান্য চরিত্রে অভিনয় করেছেন তৌকির আহমেদ, আরমান পারভেজ মুরাদ, গাজী রাকায়েত, হুমায়ুন ফরীদিসহ আরো অনেকে। চলচ্চিত্রটি ২০১২ সালের ২০ মে সার্ক চলচ্চিত্র উৎসব-এ প্রদর্শিত হয়। ছায়াছবিটি ২০১১ সালে প্রদত্ত জাতীয় চলচ্চিত্র পুরস্কারে একটি বিভাগে পুরস্কার অর্জন করে। এছাড়া ২০১৪ সালে প্রদত্ত বাচসাস পুরস্কার-এ শ্রেষ্ঠ চলচ্চিত্রসহ সাতটি বিভাগে পুরস্কার অর্জন করে।
নিশাত ও পুষ্প পাশাপাশি ফ্ল্যাটে থাকে। পুষ্পর ছেলে পল্টুর মাধ্যমে একদিন তাদের পরিচয় হয় এবং তা বন্ধুত্বে পরিবর্তিত হয়। পুষ্পকে নিশাত ছোট বোনের মতো ভালোবাসে। নিশাতের স্বামী জহির ভালো চাকরি করে। পুষ্পর স্বামী রকিব খুবই সাধারণ চাকরি করে। রকিবের বড়লোক বন্ধু মিজান প্রায়ই তাদের ফ্ল্যাটে আসে। তার ঘন ঘন বাসায় আসায় পুষ্প বিরক্ত ও ভীত। একদিন রকিবের অনুপস্থিতিতে সে ধর্ষণ করে পুষ্পকে। পুষ্প তার স্বামী রকিবকে তা জানালে সে আইনের আশ্রয় নিতে ভয় পায়। কিন্তু মিজানকে আইনের মুখোমুখি দাঁড় করাতে চায় পুষ্প। তার সাহায্যে এগিয়ে আসে নিশাত।
ছায়াছবিটির সঙ্গীত পরিচালনা করেছেন শিমুল ইউসুফ। গীত রচনা করেছেন কামরুজ্জামান কামু। গানে কণ্ঠ দিয়েছেন বালাম, জুলি ও শিমুল ইউসুফ।
জাতীয় চলচ্চিত্র পুরস্কার
বাচসাস পুরস্কার
সোডিয়াম সুপার অক্সাইড

সোডিয়াম সুপার অক্সাইড অজৈব যৌগ, যার রাসায়নিক সংকেত NaO। এটি সুপারঅক্সাইড আয়নের একটি হলদে-কমলা রঙয়ের লবণ। এটি অক্সিজেন দ্বারা সোডিয়াম জারনের মধ্যবর্তী অবস্থা।
উচ্চচাপে সোডিয়াম পারক্সাইডের সাথে অক্সিজেনের বিক্রিয়ার ফলে NaO উৎপন্ন হয়:
সোডিয়াম সমৃদ্ধ অ্যামোনিয়া দ্রবনে ধীরে ধীরে অক্সিজেন চালনার মাধ্যমেও এটি প্রস্তুত করা যায়:
আয়নের একটি লবণ হিসেবে স্বাভাবিক ভাবেই এটি একটি প্যারাচুম্বক পদার্থ। NaClএর সংস্পর্শে এটি দানাদার পদার্থে পরিণত হয়।
কোকরাঝাড় লোকসভা কেন্দ্র

কোকড়াঝাড় লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম। এটি তফসিলি উপজাতির জন্য সংরক্ষিত।
কোকড়াঝাড় লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
ব্যাফিন উপসাগর

ব্যাফিন উপসাগর উত্তর আটলান্টিক মহাসাগরের একটি প্রান্তিক সাগর, যা ব্যাফিন দ্বীপ এবং গ্রীনল্যান্ডের দক্ষিণ-পশ্চিম উপকূলের মধ্যবর্তী স্থানে অবস্থিত। এটি ডেভিস প্রণালী এবং ল্যাব্রাডর সাগর হয়ে আটলান্টিকের সাথে সংযুক্ত। সংকীর্ণ ন্যারেস প্রণালী উত্তর মহাসাগরের সাথে ব্যাফিন উপসাগরকে সংযুক্ত করেছে। বরফ আচ্ছাদিত থাকায় এবং খোলা এলাকায় প্রচুর ভাসমান বরফ ও হিমশৈলীর কারণে বছরের অধিকাংশ সময় উপসাগরটি নৌ চলাচলের অনুপযুক্ত থাকে।
প্রান্তিক সাগর

প্রান্তিক সাগর (ইংরেজি marginal sea) কোন মহাসাগরের অংশবিশেষ যা কোন দ্বীপসমষ্টি, দ্বীপপুঞ্জ কিংবা উপদ্বীপ দ্বারা আংশিকভাবে বেষ্টিত। সাধারণত প্রান্তিক সাগরগুলি উন্মুক্ত মহাসাগরের সাথে সরাসরি সংযুক্ত থাকে।
আটলান্টিক মহাসাগরের প্রান্তিক সাগর সমূহ:
ভারত মহাসাগরের প্রান্তিক সাগর সমূহ:
ভূমধ্যসাগরের প্রান্তিক সাগর সমূহ:
কৃষ্ণ সাগরের প্রান্তিক সাগর:
প্রশান্ত মহাসাগরের প্রান্তিক সাগরসমূহ:
দক্ষিণ মহাসাগরের প্রান্তিক সাগর সমূহ:
ক্যারিবিয়ান সাগরকে কখনো প্রান্তিক সাগর আবার কখনো ভূমধ্যসাগর হিসেবে বিবেচনা করা হয়।
আওরঙ্গজেবের সমাধি

আওরঙ্গজেবের সমাধিসৌধ, ভারতের মহারাষ্ট্রের খুলদাবাদে অবস্থিত। আওরঙ্গজেব ছয়জন মহান মুঘল সম্রাটের মধ্যে সর্বশেষ এবং সর্বশ্রেষ্ঠ সম্রাট ছিলেন। শেখ জইনুদ্দিনের দরগার একটি অচিহ্নিত কবরে আওরঙ্গজেবকে সমাহিত করা হয়।
আওরঙ্গজেব (১৬১৮-১৭০৭) ছিলেন ষষ্ঠ মুঘল সম্রাট। ১৭০৭ সালে মৃত্যুর আগ পর্যন্ত প্রায় অর্ধশতক ধরে তিনি ভারতীয় উপমহাদেশের অধিকাংশ স্থান জুড়ে শাসনকার্য পরিচালনা করেন। আওরঙ্গজেবের ইচ্ছা অনুযায়ী তাকে তার "আধ্যাত্মিক গুরু" শেখ জইনুদ্ধিনের দরগাহের নিকট দাফন করা হয়। তাঁর প্রপিতামহ সম্রাট আকবর ৫০ বছর দিল্লী শাসন করেছিলেন।
আওরঙ্গজেব ১৭০৭ সালে আহমেদনগরে মৃত্যুবরণ করেন। তার পুত্র আজম শাহ্‌ এবং কন্যা জিনাত-উন-নিসার আগমনের পরে তার শরীর খুলাদাবাদে নিয়ে আসা হয়। সেখানে লাল পাথরে তৈরি সমাধির উপরে তিন গজ দীর্ঘের একটি উঁচু সমতল স্থান রয়েছে। তার মাঝ বরাবর কয়েকট আঙ্গুলের আকারের একটি গর্ত রয়েছে। সমাধিটি মাটি স্বারা আবৃত, যেখানে তৃণ লতা বেড়ে উঠেছে। তাকে সমাধিস্থ করার পরে তাকে মৃত্যু পরবর্তী "খুলদ-মাকান" (অনস্তকালে যার আবাস) উপাধি দেয়া হয়॥
বলা হয়ে থাকে যে, আওরঙ্গজেব তার জীবনের শেষ দিনগুলোতে টুপি সেলাই করে অর্থ উপার্জন করেন এবং সেই অর্থ থেকে নিজের সমাধির জন্য মূল্য পরিশোধ করেন। এতে খরচ হয় মাত্র ১৪ রুপী ১২ আনা। আওরঙ্গজেবের তার সমাধিস্থলকে জাঁকজমক পূর্ণ করার বিরোধী ছিলেন এবং তার নিজের ইচ্ছা অনুযায়ী সমাধিস্থলকে খুবই সাধারণ ভাবে তৈরি করা হয়।
চট্টগ্রাম বিভাগের বিশ্ববিদ্যালয়ের তালিকা

চট্টগ্রাম বিভাগের বিশ্ববিদ্যালয়সমূহের তালিকা হিসাবে চট্টগ্রাম বিভাগে অবস্থিত সরকারি, বেসরকারি, আন্তর্জাতিক বিশ্ববিদ্যালয়সমূহের তালিকাকে বোঝানো হয়েছে।
চট্টগ্রাম বিভাগে বর্তমানে ৮টি সরকারি বিশ্ববিদ্যালয় রয়েছে, বিশ্ববিদ্যালয়গুলোর মধ্যে ৩টি চট্টগ্রাম জেলায়, ১টি কুমিল্লা, ১টি নোয়াখালী, ১টি চাঁদপুর, ১টি লক্ষ্মীপুর এবং ১টি রাঙামাটি জেলায় অবস্থিত।
থোনাকল গোপী

থোনাকল গোপী (জন্মঃ ২৪ মে ১৯৮৮) একজন ভারতীয় এথলেট যিনি ২০১৬ তে ব্রাজিলের রিও'য় অনুষ্ঠিত গ্রীষ্মকালীন অলিম্পিকে ম্যারাথন দৌঁড় প্রতিযোগিতায় অংশ নিয়েছেন।। তিনি ভারতীয় সেনা বাহিনীতে কর্মরত আছেন।
২১ বছর বয়সে তিনি হায়দ্রাবাদের আর্মি আর্টিলারি সেন্টারে হাবিলদার পদে যোগ দেন এবং নয় মাসের সেনা প্রশিক্ষণ গ্রহণ করেন। ২০১৪ সালে জাতীয় উন্মুক্ত এথলেটিকসে তিনি স্বর্ণপদক জয় করেন এবং ২০১৬ সালে সাউথ এশিয়ান গেমসে রেকর্ডসহ স্বর্ণপদক জয় করেন।
কৃষক পরিবারে জন্ম গোপীর। ছেলেবেলা থেকে তিনি পিতামাতাকে ধান এবং আদা চাষে সাহায্য করে আসছেন। কাক্কাভায়াল সরকারী উচ্চ মাধ্যমিক বিদ্যালয়ে গোপী পড়াশোনা করেছেন। কেরালার কথামাঙ্গালাম এ অবস্থিত মার আথানাসিয়াস কলেজে তিনি অর্থনীতি নিয়ে ডিগ্রিতে ভর্তি হন কিন্তু তৃতীয় বর্ষে পড়াকালীন সময়ে ইন্ডিয়ান আর্মিতে চান্স পেয়ে পড়াশোনা ছেড়ে দেন। তার রাজ্য কেরালা থেকেই সব থেকে বেশি সংখ্যক ভারতীয় এথলেট উঠে আসে।
গোপী তার পরিবারের একমাত্র উপার্জনক্ষম ব্যক্তি। প্রতিমাসে জুতা কেনার টাকা বাদে বেতনের সব টাকা তিনি পরিবারকে দিয়ে দেন। ২০১৬ সালে মধ্য পর্যন্ত তার কোন কর্পোরেট স্পন্সর ছিলো না।
তাওবাদ

তাওবাদ (, ) (), একটি ঐতিহ্যবাহী চীনা ধর্ম। ঘটনার স্বাভাবিক গতি, নিয়মিত বিবর্তন ও স্বাভাবিক পরিণতি তাওবাদের মূল বিষয়। তাও শব্দের অর্থ "জগতের প্রাকৃতিক উপায়", "পথ" বা "নীতি"। তাও দর্শনের উদ্ভবের কয়েকশত বছর পরে প্রাচীন চৈনিক ধর্মগুলো এই ধর্মের মতবাদগুলো গ্রহণ করেছিল। এই মতবাদ মনে করে জগতে অস্তিত্ব আছে এমন সব কিছুর পিছনেই একটি শক্তি বিদ্যমান থাকে। তাওবাদের মহাজাগতিক ধারনাটি এসেছে "ইন-ইয়াং" বা তাইচির মতবাদ থেকে।
তাও হচ্ছে প্রাচীন চীনের দর্শনের একটি মৌলিক সূত্র। 'তাও' বলতে স্বভাব, প্রকৃতি এবং পরবর্তীকালে প্রাকৃতিক বিধান বুঝাত। একে নীতির সূত্র বা আদর্শ হিসেবেও ব্যবহার করা হতো। চীনের দর্শনের বিকাশের সঙ্গে সঙ্গে 'তাও' সূত্রের অর্থেরও বিকাশ ঘটেছে। চীনের ভাববাদী দার্শনিকগণ তাওকে একটি ভাববাদী সূত্র হিসেবে ব্যাখ্যা করেছেন, আবার লাওজু, সুনজু, ওয়াংচাং প্রমুখ বস্তুবাদী দার্শনিক তাওকে বস্তুর প্রকৃতি এবং বস্তুর পরিবর্তনের নিয়ম বা বিধান বলে ব্যাখ্যা করেছেন।
সম্পদ রাজ

সম্পদ রাজ কুমার (জন্মঃ ১৫ই জানুয়ারি ১৯৬৮) হলেন একজন ভারতীয় চলচ্চিত্রের অভিনেতা যিনি প্রধানত তামিল চলচ্চিত্র শিল্পে কাজ করেন। তিনি তেলুগু, মালয়ালম এবং কর্ণাঠক চলচ্চিত্র শিল্পে ব্যাপক জনপ্রিয় ব্যক্তিত্ব। তার মার্তৃভাষা হলো তামিল ভাষা। তিনি "চেন্নাই ৬০০০২৮", "সারোজা" এবং "গোয়া"তে পরিচালক ভেঙ্কট প্রভু'র কমেডিত্রয়ী ছবির জন্য বেশি পরিচিত হন। তিনি অন্যান্য আরো অনেক ছবিগুলোতে সহকারী ভূমিকায় অভিনয় করেন। তিনি প্রায়শ নেতিবাচক চরিত্রের জন্যই জানা যায়। তাকে কবিতা লঙ্কেশ কর্তৃক পরিচালিত "মালগুডি ডেইস"-এ একামব্রাম নামে 'প্রতিবেশীদের সাহায্য' পর্বের জন্য একটি সংক্ষিপ্ত চরিত্রে অভিনয় করতে দেখা গিয়েছিলো।
বগাদানা ইউনিয়ন

বগাদানা বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার উত্তর-পশ্চিমাংশে বগাদানা ইউনিয়নের অবস্থান। এ ইউনিয়নের উত্তর-পশ্চিমে চর মজলিশপুর ইউনিয়ন, পূর্বে ফেনী সদর উপজেলার ধলিয়া ইউনিয়ন, দক্ষিণ-পূর্বে মঙ্গলকান্দি ইউনিয়ন, দক্ষিণে চর দরবেশ ইউনিয়ন এবং দক্ষিণ-পশ্চিমে ছোট ফেনী নদী ও নোয়াখালী জেলার কোম্পানীগঞ্জ উপজেলার চর পার্বতী ইউনিয়ন অবস্থিত।
বগাদানা ইউনিয়ন সোনাগাজী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।বর্তমান চেয়ারম্যান আলাউদ্দিন বাবুল। সাবেক চেয়ারম্যান মরহুম সাজেদুল হক সাজু, ফয়েজুল কবির, হাবিবউল্লাহ পারভেজ, সাখাওয়াতুল হক বিটু।
শিক্ষা প্রতিষ্ঠানের মধ্যে প্রাচীনতম শিক্ষাপ্রতিষ্ঠান হচ্ছে ওসমানিয়া উচ্চ বিদ্যালয়, ওসমানিয়া আলিম মাদরাসা ও গুণক অলিপুর আনোয়ারুল ঊলুম দাখিল মাদ্‌রাসা। এছাড়াও রয়েছে পাইকপাড়া সরকারী প্রাথমিক বিদ্যালয়, পাইকপাড়া দারুল কোরআন নূরানী হিফজ্ মাদরাসা, আহসানিয়া মডেল মাদরাসা, রুবেল রুমা কিন্ডার গার্টেন, আলতাফ ইসলামি একাডেমি, হলি চাইল্ড ইনস্টিটিউট, জে এম ক্যাডেট, আড়কাইম সরকারী প্রাথমিক বিদ্যালয়, মান্দারী সরকারী প্রাথমিক বিদ্যালয়, জামেয়া ইসলামিয়া নূরুল উলম মান্দারী মাদ্রাসা, বড় ঈদগাহ ফাতিমা (রাঃ) মহিলা মাদরাসা, দুর্গাপুর মাদরাসা, বকুলতলা সরকারী প্রাথমিক বিদ্যালয়, গুণক সরকারী প্রাথমিক বিদ্যালয়, আলামপুর সকরারী প্রাথমিক বিদ্যালয়, আউরারখীল সরকারী প্রাথমিক বিদ্যালয়, বগাদানা সরকারী বিদ্যালয়, কাজির হাট জুনিয়র হাই স্কুল, কাজির হাট এয়াকুবিয়া দাখিল মাদ্‌রাসা ও আড়কাইম ইসলামিয়া মডেল মাদরাসা ইত্যাদি,কাজিরহাট সবুজসাথী একাডেমি।
ফেনী-সোনাগাজী মূল সড়কের ডাক বাংলা নামক স্থান থেকে উত্তরে তাকিয়া বাজার রোড।
ছোট ফেনী নদী অববাহিকায় হুগলী খাল খনন করা হয়। যা উক্ত ইউনিয়নের পশ্চিম পাশ দিয়ে বয়ে গেছে।
ইসলাম ধর্মের প্রচারক কাজী ওসমান শাহের মাধ্যমে তাকিয়া বাজারের নাম করা হয়। এই ছাড়া এইখানে আরও কিছু ছোট বাজার আছে।বড় ঈদগাহ ও ছোট ঈদগাময়দান। এটা ছাড়াও কাজীর হাট নামক আরেকটি বাজার রয়েছে।
বিভিন্ন আন্তর্জাতিক সূচকে বাংলাদেশের অবস্থান

প্রতি বছর বিভিন্ন আন্তর্জাতিক গবেষণা প্রতিষ্ঠান বিভিন্ন বিষয়ের উপর ঘবেষণা করে তাদের প্রতিবেদন প্রকাশ করে। যেখানে তারা বিশ্বের বিভিন্ন দেশের তথ্য-উপাত্ত যাচাই করে একটি তালিকা প্রকাশ করে। সে তালিকায় বিভিন্ন সূচকে কোন দেশের অবস্থান কত এবং বিগত বছরগুলোতে কতটুকু পরিবর্তন হয়েছে তা উল্লেখ থাকে। এমনকি মাঝে-মাঝে সে তথ্যের উপর বিশ্লেষণ করে পরবর্তী বছরগুলোতে তার কি পরিমাণ পরিবর্তন হতে পারে সে সম্পর্কে ধারণা দেওয়া হয়।
নিচে বিশ্বের কোন সূচকে বাংলাদেশের অবস্থান কত-তম তার একটি তালিকা দেওয়া হল:
থাইরিওফোরা

থাইরিওফোরা অর্থাৎ "বর্মধারী' নামক ডাইনোসর শাখাটির নামের উৎস হল প্রাচীন গ্রিক শব্দ "θυρεος (থাইরিওস্‌)" বা "বৃহৎ চতুষ্কোণ ঢাল" এবং "φορεω (ফোরিও)" অর্থাৎ "আমি বহন করি"। এরা ছিল ডাইনোসরদের অর্নিথিস্কিয়া বর্গের অন্যতম উপবর্গ। বর্মধারী ও তৃণভোজী এই ডাইনোসরেরা জুরাসিক যুগের প্রথম লগ্নে বিবর্তিত হয়ে ক্রিটেশিয়াস যুগের শেষ পর্যন্ত টিকে ছিল।
থাইরিওফোরান ডাইনোসরদের স্বতন্ত্র শনাক্তকরণ বৈশিষ্ট্য ছিল দেহের দৈর্ঘ্য বরাবর বিস্তৃত দেহবর্ম। আদিম প্রজাতিদের বর্ম বলতে কঠিন বহিঃস্ত্বকীয় আঁশ বা কুমীর সদৃশ অনুচ্চ 'স্কুট' দেখা যেত। পরবর্তী প্রজাতিসমূহের দেহে বিবর্তনের ধারায় বিশালাকার কাঁটা ও অস্থিগঠিত পাতের আবির্ভাব হয়। অধিকাংশ থাইরিওফোরানের মস্তিষ্কের আয়তন হত দেহের অনুপাতে ক্ষুদ্র।
থাইরিওফোরার অন্তর্গত ছিল স্টেগোসরিয়া ও অ্যাঙ্কিলোসরিয়ার মত কয়েকটি অধোবর্গ। উক্ত দুটি অধোবর্গের সদস্যদেরই পশ্চাৎপদের তুলনায় অগ্রপদের দৈর্ঘ্য হত কম, স্টেগোসরদের ক্ষেত্রে লক্ষণীয়রকম কম। থাইরিওফোরাকে সংজ্ঞায়িত করা হয়েছে ডাইনোসরদের এমন এক ক্লেড বা শাখা হিসেবে যারা সামগ্রিকভাবে "ট্রাইসেরাটপ্‌স"-দের তুলনায় "অ্যাঙ্কিলোসরাসের" নিকটতর জ্ঞাতি। অর্নিথোপোডা ও মার্জিনোসেফালিয়ার সাথে থাইরিওফোরা হল অর্নিথিস্কিয়া বর্গের অন্যতম প্রধান অংশ।
ধাপভিত্তিক শ্রেণিবিন্যাসকরণ আধুনিক ডাইনোসর বিশেষজ্ঞদের মধ্যে জনপ্রিয় না থাকলেও কোনও কোনও গবেষণামূলক পত্রিকা এই পদ্ধতি একবিংশ শতাব্দীতেও বজায় রেখেছে। এই ধরনের পত্রিকাগুলোর অধিকাংশই থাইরিওফোরাকে প্রথাগত উপবর্গ অ্যাঙ্কিলোসরিয়া ও স্টেগোসরিয়ার সমষ্টি এক অনির্ণীত ট্যাক্সন হিসেবে চিহ্নিত করে। অবশ্য কোনও কোনও ক্ষেত্রে থাইরিওফোরাকে একটি উপবর্গ হিসেবে দেখানো হয় এবং স্টেগোসরিয়া ও অ্যাঙ্কিলোসরিয়াকে এর অন্তর্গত অধোবর্গের মর্যাদা দেওয়া হয়। নিম্নলিখিত শ্রেণিবিন্যাসটি ২০১১ খ্রিঃ প্রকাশিত বাটলার প্রমুখ ও টমসন প্রমুখের মতানুসারী (মতান্তর স্পষ্ট করে দেওয়া না থাকলে)।
১৯১৫ খ্রিঃ নোব্‌জা প্রথম থাইরিওফোরার নামকরণ করেন। ১৯৯৮ খ্রিঃ পল সেরেনো এটিকে একটি জীবশাখা হিসেবে চিহ্নিত করেন যার অন্তর্গত "ট্রাইসেরাটপ্‌সের চেয়ে অ্যাঙ্কিলোসরাসের সাথে নিকটতর সম্পর্ক রয়েছে এমন সমস্ত জেনাসর।" নিচের ক্ল্যাডোগ্রামটি ২০১১ খ্রিঃ রিচার্ড এস. টমসন, জলিয়ন সি. প্যারিশ, সুসানা সি. আর. মেইডমেন্ট এবং পল এম. ব্যারেটের গবেষণানুগ।